Jake Angeli

Jacob Anthony Angeli Chansely (født 1988), også kjent som Jake Angeli, Yellowstone Wulf, The White Privilege Shaman og QAnon-sjamanen, er en amerikansk, høyreekstrem aktivist som deltok i stormingen av den amerikanske kongressen 6. januar 2021. Dagen etter ble han etterlyst og deretter pågrepet av Metropolitan Police of the District of Columbia, det lokale politiet i hovedstaden.

Angeli støtter Donald Trump, landets president fra 2017 til 2021. Han forsvarer også QAnon, en konspirasjonsteori om at Trump kjemper mot en «kabal», et hemmelig nettverk og en sammensvergelse. Denne sammensvergelsen skal ifølge teorien utgjøre en «dyp stat» i USA, som består av satandyrkende pedofile. Disse skal angivelig finnes i det demokratiske partiet og den liberale samfunnseliten.

Angeli deltok aktivt på sosiale medier i debatten omkring presidentvalgkampen i 2020, for det meste i Phoenix i Arizona, der han støttet Trump som republikansk kandidat.

Han har bakgrunn fra United States Navy. mellom september 2005 og oktober 2007, og var blant annet utstasjonert på hangarskipet USS «Kitty Hawk»

I november 2021 ble han dømt til tre år og fem måneders ubetinget fengsel for å ha stormet Kongressen 6. januar.

Referanser

Eksterne lenker
 

Stormingen av den amerikanske kongressen 2021
Personer fra Phoenix
Formidlere av konspirasjonsteorier
Internettfenomener
Aktivister fra USA